AlexejDobrolubov/national_council_slovak_2010 huggingface dataset:
35. schôdza NR SR - 2.deň - A. dopoludnia
Dátum: 2021-07-24
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

124. Ďakujem za slovo. Pán poslanec, dobre, že ste sa dotkli dvoch vecí, ktoré ma zaujali, pretože či už išlo o vojakov alebo ZVJS, že sa museli zaočkovať, oni sa vlastne zaočkovali dobrovoľne nasilu, pretože sa im vyhrážali zamestnávatelia. Ale nemusíme ani ďaleko chodiť, skúste sa spýtať policajtov, ktorí majú na starosti ochranu tohto objektu, ktorí sa tiež museli dať zaočkovať. Tiež sa nechceli, ale jednoducho sa museli. A niektorí z nich aj chodia na misie robiť ochranu do Bruselu a nezoberú ich tam bez toho, aby sa nezaočkovali. Tak potom aká je to diskriminácia? Skúste sa hocikoho spýtať, možno sa, možno sa vám to bude báť povedať, aby to nebolo použité proti nemu, ale musia sa očkovať, vyhrážajú sa im. A druhá vec je, dobre, že ste sa dotkli tej prevencie, pretože ja neviem, či som COVID mal, alebo som nemal, nejaké potiaže som v živote ja nemal, a najviac tu obhajujú očkovania niektorí tuto poslanci zo spodnej lavice, ktorí určite nežijú zdravým životným štýlom ani nejakým športom, ani stravovaním, a na toto sa tu úplne... ja vravím zo spodnej lavice, pán kolega, hej? Niektorí na to úplne zabúdajú, možno majú nesprávne stravovanie, nemajú žiadny pohyb, v kuse len nariekajú, plačú, robia tu prevenciu očkovaniu, teda propagandu očkovaniu a iba tu nariekajú. Ja sa nejakého COVID-u nebojím, možno to na mňa príde, možno nie. Ale aspoň takou prevenciou, zdravým životným štýlom, správnymi doplnkami, vitamínmi a pohybom sa dá takejto veci predchádzať.
35. schôdza NR SR - 2.deň - A. dopoludnia
Dátum: 2021-07-24
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

36. Ďakujem za slovo. Ja len dve veci. Ak sa schváli tento zákon, ktorý je veľmi krátky, ale tým pádom dáva Mikasovi a jeho úradu strašne veľké možnosti ohýbania práva, ako je to aj pri viacerých zákonoch, tak na základe tohto zákona bude môcť svojou vyhláškou určiť úplne, čo bude chcieť, pretože v zákone je to tak špecifikované, že testy, ktoré sú nejaké také, dá sa povedať, aj nepravdivé, očkovanie, ku ktorému nemáme žiadne výskumy, ale vládni poslanci o tomto očkovaní vedia viac ako samotný výrobca, tak bude dávať možnosti na šikanovanie ľudí. A ja sa pýtam aj potom vládnych poslancov, nech sa teda vyjadria k tomu, čo vydal Štatistický úrad ohľadom čísiel úmrtí na COVID a úmrtí na iné ochorenia a to isté, čo schválila vláda. Či nakoniec ešte aj toto poprú, že to nie je pravda, čo vydáva Štatistický úrad alebo sama vláda. Nech sa len k tomu vyjadria a uvidíme. Ďakujem.
35. schôdza NR SR - 2.deň - A. dopoludnia
Dátum: 2021-07-24
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

18. Ďakujem za slovo, pán predseda. Prosím vás, pán poslanec, veď toto vaše očkovanie a čo to tu vy rozprávate, je to jako nechcená reklama v televízore, ale bude to presne taká istá kravina ako to vaše testovanie, pretože to som si nevymyslel ja, ale uznala to aj prokuratúra, ktorá si dala spraviť znalecké posudky a jednoznačne vo svojom odôvodnení napísala, že či už išlo o antigénové, alebo išlo o PCR testy, tak nie je možné jednoznačne určiť, či dotyčný infikovaný je alebo nie je. Čiže podľa tohto zákonu, ktorého predkladáte, tu budete rozdeľovať ľudí. Čiže vy pustíte do zariadenia očkovaných, ktorí môžu byť infekční, pustíte ľudí testovaných, ktorí takisto môžu byť infekční, tak potom aký to má význam, aký to má celé význam? A páči sa mi na vás to, že vy vlastne viete viacej ako ten výrobca konkrétnej vakcíny. Sám výrobca negarantuje a nezodpovedá za to, čo vakcína v budúcnosti spôsobí, ale vy už teraz viete, že je to bezpečné. A keď následne takýmto ľuďom, ktorí sa v dobrej viere dajú zaočkovať, to niečo spôsobí, tak potom prečo sa hanbíte za to, ako budete hlasovať? Však choďte medzi tých ľudí, vysvetlite im to, o čom to celé je, a nehanbite sa za to, ako hlasujete. A keď tí ľudia tomu nebudú rozumieť z týchto rozpráv a z týchto faktických, tak nech kľudne idú za vami a nech sa vás na to z očí do očí spýtajú. Normálne im to vysvetlite, odpovedzte, že niekto ochrnul, že nemôže, že má zdravotné problémy a tak ďalej. Nech sa páči.
35. schôdza NR SR - 1.deň - B. popoludní
Dátum: 2021-07-23
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

84. Ďakujem za slovo, pán podpredseda. Pán kolega, veľmi dobre ste to zhrnuli a treba sa naozaj pozrieť, že ten zákon, ten zákon, ktorý tu predkladajú, je síce veľmi krátko napísaný, ale dáva právomoc hlavnému hygienikovi alebo teda úradu na to, aby si mohol robiť vyhlášky, aké chce, pretože v zákone je napísané, že ide o dočasné podmieňovanie vstupu do prevádzkových priestorov zariadení, v ktorých dochádza k zhromažďovaniu osôb. Čiže podľa tohto znenia je to veľmi široko rozsiahle, môžu si určiť, do ktorých prevádzok akýchkoľvek niekto môže vstúpiť alebo vstúpiť nemôže. A vstupu na hromadné podujatia, aké? V exteriéri v interiéri, zase tá vyhláška si to bude určovať, ako sama chce, a bude mať oporu v zákone. Preukázanie sa vstupujúcich osôb potvrdením o absolvovaní očkovania proti ochoreniu COVID jednou dávkou, dvomi dávkami, tromi, piatimi, desiatimi. Čo keď to bude za chvíľu tretia, štvrtá, piata vlna a ľudia sa budú pomaly musieť očkovať každý mesiac, aby to malo účinnosť? Opäť, takisto hygienik si bude môcť určiť, koľko dávok bude potrebných na to, aby to platilo v tej vyhláške. Prekonanie o potvrdení (potvrdenie o prekonaní, pozn. red.) ochorenia COVID alebo potvrdením o negatívnom výsledku testu na ochorenie COVID-19, opäť vyhláška bude určovať, že aké staré to má byť. Má to byť jeden deň, dva dni, tri dni alebo to je jedna hodina, dve hodiny, tri hodiny, päť hodín, koľko je to? Vyhláška si určí, ako chce, akokoľvek, v zákone to nie je presne dané a na základe tohto bude môcť hygienik Mikas alebo ja už neviem, ktorý tam bude, možno, ktovie, či sa aj dožije toho, tak určovať a šikanovať ľudí na základe nejakých vyhlášok.
35. schôdza NR SR - 1.deň - B. popoludní
Dátum: 2021-07-23
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

8. Ďakujem pekne za slovo. Stano, ako si vravel o tej zodpovednosti, najsmutnejšie na tom je, že výrobca nenesie zodpovednosť, ten, kto to podá, neberie zodpovednosť a kto teda berie zodpovednosť za to? A ten, ktorý, keby už aj ministerstvo alebo aj samotný minister alebo, ja neviem, hocikto z nich si tú zodpovednosť zobral na svoje plecia, tak to vôbec nič neznamená, lebo kto vráti ľuďom zdravie, ak im táto vakcína spôsobí nejaké závažné vedľajšie účinky?
35. schôdza NR SR - 1.deň - A. dopoludnia
Dátum: 2021-07-23
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

84. Ďakujem za slovo. Tak, Rasťo, dobre si povedal, že je to iba experiment, lebo ten experiment vlastne stále prebieha na tých ľuďoch, ktorí sa zaočkujú, a tie dáta potom následne budú hodnotiť a tak ďalej. Ale zaujímavé najviac na tom je, že v tomto experimente najlepšie dvaja veľmi seriózni ľudia ako Mikas a Krčméry, vlastne oni o tom očkovaní vedia viacej, lebo sú odborníci, ako sám výrobca. Výrobca, ktorý povedal, že nevie, čo to spôsobí do budúcnosti, tak oni povedia, že to je úplne v poriadku. Tak oni lepšie, oni vedia lepšie ako sám výrobca, to je mimoriadne zaujímavé. A ďalšia vec, veď tá korona, prosím vás, veď to je už horšie ako teleshoping. Ráno si zapne niekto televízor cez tieto mienkotvorné médiá a hneď ako prvé je korona, mŕtvi, očkovanie, dookola, dookola. V celodenných správach to ide, večer to ide v správach, veď vy ste úplne tých ľudí týmto, touto reklamou na koronu, na COVID a na očkovanie, tak v týchto ľuďoch ste vzbudili to, že v tom začínajú mať čím ďalej, tým väčší odpor. Ďakujem pekne.
35. schôdza NR SR - 1.deň - A. dopoludnia
Dátum: 2021-07-23
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

72. Ďakujem za slovo. Pán poslanec Blaha, dobre ste to povedali, aj keď my sa v niektorých veciach určite nezhodneme, ale čo sa týka tohto zákona, tak jednoznačne v našom klube v tom máme úplne jasno. A treba si povedať, že tá diskriminácia je už teraz. Pretože hovorí sa o tom, že očkovanie je dobrovoľné, ale skúste sa opýtať bacharov, policajtov, vojakov, hasičov, že prečo sa dali zaočkovať. A ako prvé vám povedia, pretože sa museli dať zaočkovať. Pretože keby sa zaočkovať nedali, tak by prišla represia zo strany štátu a títo zamestnanci by boli zjavne, by boli znevýhodnení. Čiže tak už teraz dochádza k obmedzovaniu ľudských práv, pretože zamestnávateľ aj iný, nielen štátny, ktorý by, ktorému by zamestnanec odmietol očkovanie, tak by následne tohto zamestnanca nejakým spôsobom prepustil. A v žiadnom prípade by mu nedal potvrdenie o tom, že prepustil ho z dôvodu toho, že zamestnanec sa nedal zaočkovať. Ale prepustil by ho z nejakých úplne iných dôvodov. Čiže netreba si tu teraz vravieť, že očkovanie je dobrovoľné, pretože dobrovoľné už nie je ani teraz a dobrovoľné už maximálne nebude po tom, keď parlament schváli tento predkladaný zákon.
35. schôdza NR SR - 1.deň - A. dopoludnia
Dátum: 2021-07-23
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

44. Ďakujem za slovo, pán predseda. Pán Benčík, ja som vôbec nehovoril o vizáži pána Mikasa, ale o zdravotnom stave. Čiže v prvom rade by sa on sám na seba mal pozrieť, potom niekým odporúčať, ako sa má správať zodpovedne. Pán Stančík, škoda, že tu nie je, ale ja som hovoril o tom, že aby sme ľudí nedelili na očkovaných a neočkovaných pri nejakých podmienkach vstupu. Pretože ako ste aj vy povedali, aj očkovaný môže byť šíriteľom, len bude mať miernejší priebeh ochorenia. Čiže je úplne jedno, či tam pôjde očkovaný, neočkovaný, lebo priebeh, len bude mať iný priebeh. O tom som hovoril. Pán Žiak, ja som v tých 50. rokoch nežil, ale verím, že vy keby ste žili v 30. rokoch, tak by ste boli podľa týchto vašich rečí, čo ste tu rozprávali, pravdepodobne sestrička Josefa Mengeleho a pravdepodobne by ste si tie výskumy spoločne užili z viacerých smerov. Pán Dostál, ja si tie dáta naozaj rád pozriem, keď to budeme mať. Ja si to rád pozriem, zhodnotím, možno máte pravdu, možno pravdu nemáte, ale mali sme dáta z celoplošného testovania a vedeli sme, že celoplošné testovanie spôsobuje premorenie obyvateľstva, a nezakročilo sa voči tomu. Testovalo sa znova, ďalšie kolo, ďalšie kolo, ďalšie kolo, vydávali sa modré papieriky, aj keď dáta boli, že hneď po celoplošnom testovaní počet nakazených stúpol. Čiže asi tak. Pán Osuský, prosím vás, nepatrí sa naozaj hovoriť o mŕtvych, či už ide o pána poslanca, alebo ide aj o niekoho iného, lebo sám dobre neviete, či to naozaj tak bolo, alebo nebolo, tak prosím vás, takýmto nejakým vyjadreniam by som sa rád vyhol aspoň z vašej strany. A, pán Čekovský, veď ja som hovoril o tom, že keď aj očkovaní sa môžu nakaziť, tak prečo potom chceme ľudí deliť na očkovaných, neočkovaných. To je celé.
35. schôdza NR SR - 1.deň - A. dopoludnia
Dátum: 2021-07-23
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

20. Ďakujem za slovo. Pán poslanec, podľa mňa teraz ide o takú vážnu vec, že nemôžme to v žiadnom prípade prijať do skráteného legislatívneho konania, lebo aj tie dôvody, ktoré ste vymenovali, tak tie značné hospodárske škody alebo ohrozenie základných ľudských práv, veď to robí vaša vláda teraz. A ak chcete takýto zákon, ktorým chcete ľudí rozdeliť na očkovaných, neočkovaných a potom ktovie, ako to bude ešte ďalej, tak jednoducho nemôžete toto v skrátenom konaní tuto za pár hodín odsúhlasiť a musí byť k tomu riadna politická debata. A nielen takto, že vy si zmyslíte a jednoducho ľudí rozdelíte. Veď pozrite sa na názov vašej strany. Tak buď si zmeňte potom názov, alebo z tej strany vystúpte.
32. schôdza NR SR - 10.deň - A. dopoludnia
Dátum: 2021-07-02
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

175. Ďakujem pekne, že ste mi to objasnili, ale som vychádzal z toho, ako je to v zákone, lebo aj tuto pán kolega, ako je to v tom bode 8, tam je konanie, uloženie pokuty môže začať do 60 dní, potom v tom ďalšom bode je to isté, ale v tej, v tej novele je predsa ten bod, momentík, a tam zase píše v tom 6, že pokutu možno uložiť do šiestich mesiacov odo dňa, keď sa príslušný orgán, okresný úrad dozvedel o porušení povinnosti, najneskôr však do dvanástich mesiacov odo dňa, keď k porušeniu povinnosti došlo. Tak nevedel som si to celkom spojiť, keďže to je vo viacerých bodoch, že ako to vlastne naozaj je, lebo o tom rozhodujú tie okresné úrady. Kým to príde z diaľničnej na okresný úrad, kým okresný úrad niečo vydá, kým si to niečo dajme tomu ten človek prevezme, tak je to niekedy aj viac ako tých 60 dní, a preto aj v tom pozmeňováku je to tam zase do tých dvoch rokov. Čiže tam možno nielen pre mňa, ale aj pre viacerých aj či už poslancov, alebo občanov bolo tých informácií strašne veľa. Vo viacerých, viacerých zneniach v tom zákona potom nevedeli z toho, že čo vlastne platí, čo neplatí, aká je zmena, či to bude opäť dva roky alebo nebude. Čiže ja som vychádzal len z toho, ako je to znenie. Ďakujem pekne.
32. schôdza NR SR - 10.deň - A. dopoludnia
Dátum: 2021-07-02
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

167. Ďakujem za slovo. Pán kolega, ako so zákonom môžem súhlasiť, pretože naozaj niektoré veci sú tam dobré, ako je aj doplnenie toho VIN-ka, pretože môže pri nákupe fyzicky, môže zlyhať ľudský faktor, viackrát sa to stalo, videl som to na vlastné oči. Takisto aj pri elektronickom nákupe s tým súhlasím, aj s tým bodom 1 až 4, nemám s tým absolútne žiadny problém, aj prípadne toho preklepu a tak ďalej, ale nemôžem súhlasiť s vaším pozmeňovákom, pretože ten systém, samozrejme, nie je nastavený na to, aby stíhal odosielať tie pokuty, ja neviem, do pol roka, aby ten úrad bol s diaľničnou prepojený, ale vracať sa k tomu, že opäť budeme vyberať pokuty do dvoch rokov, je podľa mňa strašne dlhý čas, pretože tí ľudia nepamätajú si naozaj, čo bolo pred rokom, a nieto ešte pred dvomi. Čiže tento systém by bolo dobré nastaviť naozaj tých šesť mesiacov, začne správne konanie a potom do nejakých mesiacov udeliť tú pokutu. Toto by bolo správne. Čiže s tým pozmeňovákom nemôžem, lebo vraciame sa opäť len k tomu, čo sme tu už raz mali, a ak budeme vyberať pokuty od tých zahraničných dajme tomu turistov, od ktorých sa tie pokuty v súčasnosti nevyberajú, tak podľa mňa treba najprv na to prispôsobiť systém, ktorý dokáže rozosielať tie pokuty zahraničným, a až potom predlžovať tú dobu, pretože my to teraz predĺžime a systém aj tak nemáme na to nastavený. Ďakujem pekne.
32. schôdza NR SR - 9.deň - A. dopoludnia
Dátum: 2021-07-01
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

52. Ďakujem za slovo. Martin, dobre že si to povedal, tak ako si to povedal, pretože však kto sa chce ísť zaočkovať, nech sa ide, ale nás normálnych, nech nechajú na pokoji. A kto nás normálnych ochráni? Pretože, ako vieme, aj tí zaočkovaní môžu roznášať tento vírus. Čiže zaočkovaný bude nositeľom vírusu a nakazí nezaočkovaných. Tak ako normálnych ľudí, ktorí sa nedajú zaočkovať, ako bude tento systém chrániť? To by ma veľmi zaujímalo. Ďakujem.
32. schôdza NR SR - 9.deň - A. dopoludnia
Dátum: 2021-07-01
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

22. Ďakujem za slovo. Pán poslanec, vy ste v poriadku? Veď to, čo ste tu predložili alebo teda predniesli, veď vy ste horší ako nacisti. Vy rozdelíte ľudí na očkovaných-neočkovaných a potom ešte aj podľa veku a podľa toho, kto koľko dostane, ak niekoho nahovorí. Však to je normálne ako verbovanie. Takto chcete ľudí šikanovať? Najprv ste im pozatvárali prevádzky a teraz ich chcete nahnať do nejakej lotérie, aby sa dali zaočkovať? Veď mňa by zaujímalo, vy tu hovoríte o očkovaní, ale koľkí z vás sa dali naozaj zaočkovať? Pekne tu rozprávate, videjká si natočíte, kto sa dá zaočkovať. Ale reálne by ma zaujímalo, kto z vás sa dal naozaj zaočkovať? Veď ja som bol s toľkými ľuďmi, ktorí sa boli očkovať, a mali, 80 % ľudí malo nežiadúce účinky. A dlhodobé! Nieže to bolo zo dňa na deň. Tak prosím vás, veď uvedomte sa, čo to vy tu prednášate, veď to je, veď to je katastrofa! A za chvíľu ľudia budú mať opäť čísla, ako mali niekedy, len teraz bude QR kód, nebude to číslo na ruke, ale bude to QR kód. Tak akí ste? O čo ste vy iní ako tí nacisti? O čo ste? Ste to isté, čo oni.
32. schôdza NR SR - 6.deň - A. dopoludnia
Dátum: 2021-06-25
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

34. Ďakujem za slovo, pán podpredseda. Martin, ďakujem ti. Takto by mala rozprava vyzerať, vecne, fakticky, bez nejakých osobných útokov a ak aj tento zákon, ktorý predkladáme, by neprešiel, tak ja by som potom poprosil z radov koalície, že by nejaký obdobný zákon oni navrhli, ale bez nejakých skrytých vecí, v ktorých sa nikto nebude rozumieť, aby ten zákon bol jasný, presný, trefný. Ďakujem.
32. schôdza NR SR - 5.deň - B. popoludní
Dátum: 2021-06-24
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

245. Ďakujem za slovo. Dobre si to povedal, lebo ani pre mňa to nie je žiadny zhluk buniek alebo to, pretože už v treťom týždni sa začína budovať nervový systém, pečeň, pľúca, kosti, ale pre týchto neofašistov sú to iba nejaké zhluky buniek alebo to nazývajú stredným rodom. V 8. týždni začína tento plod, alebo ten už malý človiečik vnímať prvé reflexy. Tie prvé reflexy sú z miechy a reaguje na podnety, čiže nemôžeme to nazvať to alebo nejaký zhluk buniek. A ďalšia vec je, keď tu obhajujú potraty z dôvodu ekonomickej situácie, tak predsa peniaze sú, veď boli peniaze na testovanie, peniaze na vyvolanie konfliktov v Bielorusku, na kadejaké pofidérne kšefty ministra vnútra a všetkých možných rezortov, ale na to, aby bolo dosť finančných prostriedkov na podporu aj slobodných matiek, tak na to sa peniaze nenájdu. Tak uvedomme si jednu vec, buď peniaze sú, alebo nie sú. Peňazí je dosť, len sú zle prerozdelené. Ďakujem.
32. schôdza NR SR - 5.deň - B. popoludní
Dátum: 2021-06-24
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

227. Ďakujem za slovo. Štefan, spomenul si istého doktora, ale netreba zabudnúť, že tento starý, nosatý, ušatý ateista predsedal celkom 60-tisíc potratom v jeho centre NARAL, osobne vykonal 5-tisíc potratov a nestránil sa ani takej veci, že vykonal potrat žene, ktorej to dieťa splodil. Čiže toto bol naozaj veľmi nebezpečný človek a aj jeho agenda bola taká, že aj sám si to nakoniec uznal, že oni vlastne zavádzali ľudí a chceli ľudie... ľudí uviesť do omylu ohľadne tých potratov a považovali ten plod - takisto ako táto súčasná liberálna vláda - ako iba nejaký zhluk buniek. Čiže majú naozaj niečo podobné a tomuto sa treba vyvarovať a musíme spoločne zabojovať za dobrú vec.
32. schôdza NR SR - 4.deň - B. popoludní
Dátum: 2021-06-23
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

114. Ďakujem za slovo, pán podpredseda. No, Marian, vidíš, za ten rok a pol sa nič nezmenilo ohľadne sfunkčnenia referenda a ani sa nič nezmení. Pretože v minulom volebnom období, keď tu Igorko skákal dve dvadsať a vykrikoval tu o tom, ako treba sfunkčniť referendum, sa doba zmenila. Samozrejme, dostal sa do koalície a v tomto je veľký rozdiel. Pretože vtedy, ak by sa to referendum sfunkčnilo, išlo by proti koalícii a takisto, keby sa sfunkčnilo teraz, išlo by proti koalícii. Lebo ľudia by sa jasne vyjadrili v tom referende, za akými hodnotami stoja. Čiže ja ani si nemyslím, že bude krok z vládnej koalície nejaký k tomu, aby sa toto referendum sfunkčnilo, lebo zjavne by to položilo ich vládu. Ďakujem.
32. schôdza NR SR - 4.deň - B. popoludní
Dátum: 2021-06-23
Poslanec: Kotleba, Marek (ĽS Naše Slovensko)
Druh vystúpenia: Vystúpenie s faktickou poznámkou

100. Ďakujem za slovo. Stano, ďakujem ti, že si nám to tam, že si nám to ozrejmil, ako je to aj v iných štátoch okolitých a vidno, že to referendum na Slovensku je naozaj len kvôli tomu, aby bolo a v živote už asi neúspešné nebude. A neviem si predstaviť, že prečo by napríklad opoziční poslanci za tento zákon nezahlasovali, pretože alebo teda nezahlasujú, pretože ak Ústavný súd určí, že tie podpisy, ktoré sa pozbierali, hej, tých 600-tisíc podpisov nebude platných alebo teda nebude môcť byť to referendum, tak toto je len nástroj na to, ako znova zbierať podpisy a ako to referendum by sa mohlo sfunkčniť a mohlo by sa aj vykonať. Čiže ak nejakí poslanci z koalície za to nezahlasuje, je mi to úplne jasné, ale ak za to nezahlasujú ani poslanci z opozície, tak potom si to už nebudem vedieť vysvetliť. Ďakujem.
79. schôdza NR SR - 3.deň - B. popoludní
Dátum: 2022-12-12
Poslanec: Kočiš, Eduard (-)
Druh vystúpenia: Vystúpenie s faktickou poznámkou

60. Veľmi pekne ďakujem za slovo, pán predsedajúci. To, že je tu podaný návrh na odvolanie predsedu vlády a tým celej vlády, pán kolega, nie je vôbec o voľnočasových poukazoch. Voľnočasové poukazy, ste vo svojej rozprave upozornil na to, že mala by to byť nejaký pýcha alebo nejaká chvála ministerstva školstva. Pán kolega, ak by to naozaj tak bolo, tak sa Gröhling nestavia na zadné, nestrečkuje, ale privíta to s otvorenou náručou a bude sa chváliť, čo sa vám spoločne podarilo vymyslieť, čo sa vám podarilo uviesť do praxe, čo sa vám podarilo vyprodukovať či už na podporu voľnočasových aktivít, na podporu vzdelávania, na podporu športových klubov, na podporu krúžkovnej činnosti. Ale keďže sa to tak nestalo a ministerstvo školstva zareagovalo inak ináč, možno úplne nie tak, ako bolo prvoplánované z vašej strany alebo zo strany predkladateľov tohto zákona, tak nemôže byť ani o tom reči, že by gro úspechu malo žať ministerstvo školstva, pretože pán Gröhling, nepovažujem ho celkom za kompetentného ministra v rámci odboru vzdelávania a školstva, ale v tomto smere si s ním dovolím súhlasiť. Odvolávanie vlády je základným problémom, ktorý spočíva v tom, že neviete, nevedeli ste a nikdy nebudete vedieť spolu vládnuť. To už naozaj pochopili všetci lídri parlamentných, ale aj mimoparlamentných silnejších subjektov, ktoré majú nárok alebo šancu prekročiť päťpercentnú hranicu. Nezaregistroval som ani jedného lídra, ktorý by niekedy v slabej chvíľke alebo v nejakej relácii alebo v diskusnom krúžku povedal, že uvažuje o tom, aby v budúcej vláde, nech už by bola akákoľvek, si vedel predstaviť fungovanie s hnutím OĽANO. Jednoducho je to nemožné.